อาเรีย (มังงะ)

อาเรีย เป็นการ์ตูนญี่ปุ่น แต่งโดย โคซูเอะ อามาโนะ หนังสือการ์ตูนในประเทศไทย จัดพิมพ์โดย บริษัท บงกชคอมมิคส์ ชื่อหนังสือว่า AQUA (อะควอ) มี 2 เล่มจบ เป็นภาคแรกของอาเรีย ก่อนที่โคซูเอะ อามาโนะจะย้ายไปอยู่กับสำนักพิมพ์แมกการ์เดน และได้แต่งเรื่อง "ARIA" ออกมาเป็นภาคต่อ

**เนื้อเรื่อง**
ปี 2150 แมนโฮม เนื่องจากจำนวนประชากรที่มากขึ้น ประกอบกับมลภาวะจากการไม่รักษาสิ่งแวดล้อม ทำให้มนุษย์ต้องเริ่มหาทางแก้ปัญหา ซึ่งทางออกที่ได้คือการหาที่อยู่ใหม่ จากหมู่ดาวที่มีสภาพแวดล้อมใกล้เคียงกับโลกเรามากที่สุด นั่นก็คือดาวอังคาร ดาวเคราะห์ที่มีชั้นบรรยากาศห่อหุ้ม ซึ่งเหมาะสมที่สุดที่จะให้มนุษย์อาศัยอยู่ได้รองลงมาจากโลกและเมื่อตัดสินใจที่จะลงหลักปักฐานที่ดาวอังคาร ก็ทำการ "เทอร์ร่าฟอร์มมิ่ง" 
Terra (เทอร์ร่า) = พื้นดิน, forming (ฟอร์มมิ่ง) = เปลี่ยนแปลง ปรับเปลี่ยนสภาพดาวอังคารด้วยวิทยาการอันล้ำสมัย ทำให้ดาวอังคารเป็นดวงดาวที่มีผืนน้ำปกคลุม ซึ่งเป็นผลมาจากองค์ประกอบหลักของดวงดาวแต่เดิมอยู่แล้ว ดวงดาวนี้จึงกลายเป็นดาวเคราะห์แห่งน้ำ และ AQUA คือชื่อของดวงดาวแห่งนี้
หลังจากการ "เทอร์ร่าฟอร์มมิ่ง" สำเร็จก็ผ่านมา 150 ปี ปี 2301 เป็นปีที่กล่าวถึงเรื่อง ARIA
มิซึนาชิ อาคาริ สาวน้อยวัยรุ่นที่มีความฝันอันสดใสบริสุทธิ์ว่า อยากจะเป็นองดีเน่ (Undine พรายน้ำในนิทาน ในที่นี้หมายถึง ไกด์นำเที่ยวโดยเรือกอนโดล่าแห่งเมือง Neo-Venecia ซึ่งเป็นเมืองจำลองมาจากเมืองเวนิสในอิตาลี) ความฝันนั้นพาเธอจากบ้านเกิดแมนโฮมมายังดวงดาวห่างไกลที่ AQUA ณ เมือง Neo-Venecia ที่สายน้ำลำคลองทั้งหลายเป็นเวทีของ เหล่า Undine ที่สง่างามยามจับต้องไม้พายวาดลวดลายบนผืนน้ำราวกับเป็นเวทมนตร์ของภูตพราย... ชีวิตของอาคาริบนหนทางแห่ง Undine แบบที่ว่ามานั้นก็ได้เริ่มต้นขึ้นที่ ARIA Company บริษัทนำเที่ยวทางน้ำที่มี Undine เป็นไกด์พาเที่ยว

**ตัวละคร**

**องดีเน่**
 อาคาริ มิซุนาชิ (Mizunashi Akari) - อลิเซีย ฟลอเรนซ์ (Alicia Florence) - ไอกะ เอส แกรนเชสตา (Aika S. Granzchesta) - อากิระ อี เฟอรารี่ (Akira E. Ferrari) - อลิซ แครอล (Alice Carroll) - อาเธน่า กลอรี (Athena Glory) - ไอ (ai) 

**ประธาน**
ทุกที่ที่ทำธุรกิจเกี่ยวกับการพายเรือนำเที่ยว จะต้องมีแมวตาสีฟ้าอยู่ด้วย
ตามประเพณีเดิมของแมนโฮม(โลก) องดีเน่จะเรียกแมวตาสีฟ้านี้ว่า “ดวงตาของอความาริน”
มีไว้เพื่อให้ ธุรกิจราบรื่น และเดินทางปลอดภัย- ประธานอาเรีย (Aria Pokoten) ประธานอาเรียชอบติดตามอาคาริไปทุกๆ ที่ ทุกเดือนประธานอาเรียจะไปประชุมแมว ประธานอาเรียไม่ชอบอาบน้ำ ค่อนข้างจะเป็นแมวที่ฉลาดแสนรู้ ประธานอาเรียอยู่มาตั้งแต่สมัยเริ่มก่อตั้ง ARIA COMPANRY- ประธานฮิเมะ (Hime M. Granzchesta) ประธานฮิเมะ เป็นประธานบริษัทฮิเมยะ ปกติแล้วไอกะมักจะอุ้มประธานฮิเมะไปไหนด้วย ประธานอาเรียหลงรักประธานฮิเมะ- ประธานม่า (Mā) อลิซได้เก็บประธานม่ามาเลี้ยง เธอต้องเลี้ยงแบบหลบๆซ่อนๆ เนื่องจาก ออเร้นจ์แพลเนตมีกฎห้ามเลี้ยงสัตว์เลี้ยงในบริษัท แต่ทว่า ต่อมา อาเธน่า ได้ขอทางบริษัท ให้ม่าคุง เป็นประธานแทนตัวเก่าที่เพิ่งเสียไป ประธานม่าชอบที่จะกัดพุงป่องๆ ขาวๆ ของประธานอาเรีย อลิซเรียกประธานม่าว่า "ม่าคุง" ทั้งๆที่ประธานม่าเป็นเพศเมีย

**ข้อมูลบริษัท**
 Aria company (ARIA カンパニー) 
** ชื่อ - อาเรียคัมปานี
** ประธาน - อาเรีย
** ผู้ก่อตั้ง - อาคิโนะ อาเมะสึชิ
** ก่อตั้ง - 2281
** องดีเน่ - 2 คน
** จำนวนกอนโดล่า - 3 ลำ- Himeya (姫屋) 
** ชื่อ - ฮิเมะยะ
** ประธาน - ฮิเมะ
** เจ้าของ - ตระกูลแกรนด์เชสต้า
** ก่อตั้ง - 2180
** องดีเน่ - 80 คน
** จำนวนกอนโดล่า - 100 ลำ- Orange Planet (オレンジぷらねっと) 
** ชื่อ - ออเร้นจ์ พลาเน็ต
** ประธาน - ม่า
** ก่อตั้ง - 2291
** องดีเน่ - 81 คน (มีองดีเน่ระดับพรีม่า 20 คน)
** จำนวนกอนโดล่า - 120 ลำ

**รายชื่อตอน**

**ฉบับหนังสือการ์ตูน**
อควา AQUA
อาเรีย ARIA

**ฉบับอนิเมะ**
ARIA The animation

**ARIA THE NATURAL**

**ARIA THE ORIGINATION**

**เกร็ดเล็กเกร็ดน้อย**
 ตัวละครที่ได้อยู่หน้าสารบัญ จะได้ขึ้นปกหน้าด้านในและปกหลังของเล่มถัดไป- ใน 1 ปีของดาวอความี 24 เดือน- นอกจากจะมีองดีเน่ซึ่งเป็นภูตแห่งน้ำตามความเชื่อในแมนโฮมแล้ว ยังมีภูตแห่งไฟ ซาลามันเดอร์ ภูตแห่งลม ซิลฟ์ ภูตแห่งดิน โนม ด้วย- ตัวละครหลักทุกตัว ชื่อในภาษาไทยจะนำหน้าด้วย "อ" ส่วนชื่อในภาษาอังกฤษจะนำหน้าด้วย "A"- ตอนพิเศษใน AQUA เป็นตอนที่อยู่ๆอลิสโผล่ขึ้นมา โดยไม่มีใครรู้จักมาก่อน

**แหล่งข้อมูลอื่น**
  เว็บไซต์อย่างเป็นทางการ-  เว็บไซต์ของโคซูเอะ อามาโนะ date=2007-05-21 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:มิวส์ คอมมิวนิเคชัน